text: Overrasket Carl Holst bliver forsvarsminister
  28 juni 2015 kl. 06.23
  Syd-og Sønderjylland får fem ministerposter i den rene Venstre-regering, som Lars Løkke Rasmussen søndag kort før kl. 8,30 offentliggjorde sammensætningen af på Facebook.
  Posterne til syd-og sønderjyske ministre er fordelt på denne måde:
  Transport- og bygningsminister: Hans Christian Schmidt.
  Miljø- og fødevareminister: Eva Kjer Hansen.
  Erhvervs- og vækstminister: Troels Lund Poulsen.
  Minister for børn, undervisning og ligestilling: Ellen Trane Nørby.
  Forsvarsminister og minister for nordisk samarbejde: Carl Holst.
  Carl Holst siger på TV 2 News, at han er glad for at være med på Lars Løkkes nye ministerhold:
  - Jeg blev ringet op lørdag og må indrømme, at jeg i første omgang var overrasket over at blive tilbudt forsvarsministeriet. Nu har jeg har jeg det ligesom landmanden, der blev skuffet over, at høsten blev bedre end han havde regnet med. Det bliver spændende at få lov at arbejde med noget andet end sygehuse og sundhed, sagde Carl Holst, inden han gik ind til morgenkaffe med øvrige ministre.
  Som det fremgår at oversigten herunder, blev der ingen ministerpost til Peter Christensen, der ikke opnåede genvalg til Folketinget i Aabenraa-kredsen.
  Her er hele ministerlisten:
  Statsminister: Lars Løkke RasmussenFinansminister: Claus Hjort FrederiksenUdenrigsminister: Kristian JensenKulturminister og kirkeminister: Bertel HaarderTransport- og bygningsminister: Hans Christian SchmidtMiljø- og fødevareminister: Eva Kjer HansenErhvervs- og vækstminister: Troels Lund PoulsenUdlændinge-, integrations- og boligminister: Inger StøjbergSocial- og indenrigsminister: Karen EllemannJustitsminister: Søren PindEnergi-, forsynings- og klimaminister: Lars Christian LilleholtMinister for børn, undervisning og ligestilling: Ellen Trane NørbySundheds- og ældreminister: Sophie LøhdeSkatteminister: Karsten LauritzenUddannelses- og forskningsminister: Esben Lunde LarsenForsvarsminister og minister for nordisk samarbejde: Carl HolstBeskæftigelsesminister: Jørn Neergaard Larsen
  Den nu forhenværende skatteminister Benny Engelbrecht er morgenfrisk og sender denne videohilsen til den nye regering:
  Morgenhilsen fra Amalienborg og løbetur - tak for nu og lykke til for den kommende regering #dkpol pic.twitter.com/GHcfJLHyIo
  
  